ກຸ່ມເຄື່ອນໄຫວມຽນມາ ຮຽກຮ້ອງໃຫ້ຈີນ ຢຸດ ໂຄງການສ້າງເຂື່ອນທີ່ມຽນມາ
ກຸ່ມເຄື່ອນໄຫວມຽນມາທີ່ຄັດຄ້ານລັດຖະບານ ຮຽກຮ້ອງໃຫ້ຈີນຢຸດໂຄງການກໍ່ສ້າງເຂື່ອນ ໄຟຟ້າພະລັງນໍ້າໃນມຽນມາ.
ແນວໂຮມຂອງກຸ່ມເຄື່ອນໄຫວມຽນມາທີ່ຄັດຄ້ານລັດຖະບານກໍາລັງທວງໃຫ້ຈີນຢຸດດໍາເນີນ ງານກ່ຽວກັບໂຄງການກໍ່ສ້າງເຂື່ອນແຫ່ງຕ່າງໆຢູ່ໃນພາກເໜືອຂອງມຽນມາບ່ອນທີ່ພວກ ກະບົດຊົນເຜົ່າກະຈິນກໍາລັງຖືກທະຫານຝ່າຍລັດຖະບານໂຈມຕີຢູ່ນັ້ນ ນອກນັ້ນແລ້ວແນວໂຮມທີ່ປະກອບດ້ວຍ 9 ກຸ່ມຂອງພວກພະສົງ ນັກສຶກສາແລະບັນດາກຸ່ມ ເຍົາວະຊົນຍັງຮຽກຮ້ອງຢູ່ໃນຖະແຫລງການຮ່ວມຂອງເຂົາເຈົ້າທີ່ນຳອອກເຜີຍແຜ່ໃນວັນອັງ ຄານມື້ນີ້ວ່າ ໃຫ້ທໍາຄວາມກົດດັນຕື່ມອີກຕໍ່ລັດຖະບານມຽນມາເພື່ອໃຫ້ຢຸດທໍາການໂຈມຕີຕໍ່ ກຸ່ມຊົນເຜົ່າແລະຊອກສະແຫວງຫາສັນຕິພາບອັນແທ້ຈິງຕໍ່ໄປ ໃນເດືອນແລ້ວນີ້ ລັດຖະບານໄດ້ເລີ້ມທໍາການໂຈມຕີຕໍ່ກໍາລັງຊົນເຜົ່າກະຈິນຢູ່ໃກ້ໆກັບບ່ອນ ທີ່ຈີນຈະດໍາເນີນໂຄງການສ້າງເຂື່ອນໄຟຟ້າພະລັງນໍ້າ 2 ແຫ່ງ ໂດຍໄດ້ເຮັດໃຫ້ພວກຊາວ ບ້ານຫລາຍຮ້ອຍຄົນຫລົບໜີ ໄປຍັງບໍລິເວນຊາຍແດນຈີນເພື່ອຫາປອດໄພ ການຕໍ່ສູ້ກັນ ແບບກະຈັດກະຈາຍກັນໄດ້ດໍາເນີນສືບຕໍ່ມາທ່າມກາງຄວາມພະຍາຍາມທີ່ບໍ່ສໍາເລັດຜົນໃນ ການໂອ້ລົມສົນທະນາກັນເລື້ອງສັນຕິພາບນັ້ນ ຖະແຫລງການ 2 ສະບັບຂອງພວກນັກເຄື່ອນໄຫວ ໄດ້ລົງນາມໂດຍ 9 ກຸ່ມ ຮວມທັງ ກຸ່ມພັນທະມິດຂອງພະສົງທົ່ວປະເທດມຽນມາ ແລະພວກນັກສຶກສາຮຸ່ນປີ 88 ພວກນັກ ເຄື່ອນໄຫວເຫລົ່ານີ້ກ່າວວ່າ ການພົວພັນຂອງຈີນໃນໂຄງການສ້າງເຂື່ອນສະແດງໃຫ້ເຫັນ ເຖິງຄວາມບໍ່ສົນໃຈຂອງຈີນຕໍ່ປະຊາຊົນມຽນມາ ຊຶ່ງຊີວິດການເປັນຢູ່ຂອງເຂົາເຈົ້າແມ່ນອາ ໄສລໍານໍ້າອີຣະວະດີນີ້